## Obaľovač jablčný – Ako ho rozpoznať?

Dospelí jedinci obaľovačov sú sivohnedé mory s rozpätím krídiel 15 – 20 mm. Na konci krídiel majú čokoládovú škvrnu na obidvoch stranách. Cez deň ich ale lietať neuvidíte, keďže sú to noční letci.

Dospelá mora – Obaľovač jablčný

Samička kladie vajíčka a z nich sa liahnu ružové alebo krémovo biele larvy. Húsenice s hnedými hlavami, ktoré jablká navrtávajú priamo do jadra. Pri vyvrtávaní chodbičiek vytláčajú hromady výkalov, ktoré sa zhromažďujú okolo vstupného otvoru.  Poškodenie znižuje trhovú hodnotu ovocia a robí ho nevhodným pre ľudskú spotrebu.

Medzi ďalšie hostiteľské druhy obaľovača jablčného patrí **hruška obyčajná** – Pyrus communis, **marhuľa obyčajná** – Prunus armeniaca, **orech kráľovský** – Juglans regia a ďalšie ovocné stromy.

### Obaľovač jablčný a jeho životný cyklus

**Obaľovač jablčný zavŕtany v jablku**

Plne vyvinuté larvy prezimujú pod voľnou kôrou alebo v pôde pod opadaným lístím v ovocných sadoch. Na jar sa larva zakuklí. Imága sa liahnu v máji, následne sa pária a samičky kladú vajíčka.

[V čase kvitnutia jabloní](https://ekoclovek.sk/biologicka-ochrana-v-ovocinarstve-ekologicke-ovocinarstvo/) sa začínajú objavovať mory obaľovačov a začínajú klásť na listy a vetvičky po 50 až 60 vajíčok. Jedna samička dokáže naklásť až 120 vajíčok po dobu jedného až dvoch týždňov.  Kladenie vajíčok prebieha v podvečerných hodinách v prípade, že je teplota minimálne 16° C.

Hneď ako sa larvy vyliahnu, kŕmia sa krátko na listoch. Potom sa začínajú zavrtávať do plodov. Larvy sa kŕmia tri týždne a potom začínajú hľadať vhodné miesto na zakuklenie. Ročne vyprodukujú po dve generácie. Ale v poslednom teplom období sa v južnejších častiach Slovenska začína objavovať už aj tretia generácia obaľovačov.

## Ako sa proti nemu brániť biologicky?

* Na začiatku jari zoškriabte uvoľnenú kôru zo stromov, aby ste odstránili prezimujúce larvy.
* V malých sadoch a záhradách je vhodným spôsobom ochrany, zber a likvidácia napadnutých plodov.
* Ak to teploty dovoľujú, môžete na pôdu okolo stromu, kmeň a väčšie konáre nastriekať parazitické hlístice [Steinernema feltiae v produkte Entonem](https://eshop.ekoclovek.sk/pomocnici-bioagens/entonem-steinernema-feltiae/), ktoré s určitosťou na 60 až 90 % zničia prezimujúcich obaľovačov v pôde.
* Použite**Feromónové lapače** na určenie doby náletu obaľovačov, aby ste určili dobu párenia a mohli včas zasiahnuť vhodným biologickým postrekom. Pretože larvy trávia iba krátky čas pred zavŕtaním vonku na listoch. Je potrebné zasiahnuť v presný čas. Po zavŕtaní do plodu už prípravok [**Lepinox plus**](https://eshop.ekoclovek.sk/pouzitie-proti-skodcom/lepinox-plus/) nemá účinnosť voči obaľovačom.
* Najčastejšie používaným postrekom je baktéria [**Bacillus thuringiensis ssp. Kurstaki v prípravku Lepinox plus,**](https://eshop.ekoclovek.sk/pouzitie-proti-skodcom/lepinox-plus/)ktorý je účinný proti larvám motýľov (**Obaľovač jablčný** – Cydia pomonella , **obaľovač púčikový** – Spilotana ocellana, **obaľovač záhradný** – Argyroploce variegana, **mníška zlatorítka** – Euproctis chryssorhoea, **mníška veľkohlavá** – L. dispar, **priadkovec obrúčkavý** – Malacosoma neustrium, **spriadač americký** – Hyphantria cunea, **piadivka jesenná** – Operophtera brumata) a to nielen na ovocných drevinách.
* Proti obaľovačovi jablčnému môžeme v sadoch použiť aj osičku [Trichograma (najmä druh Trichogramma evanescens](https://eshop.ekoclovek.sk/pomocnici-bioagens/trichoplus-trichograma-proti-huseniciam/)), ktorá kladie vajíčka do vajíčok škodcov a v nich sa ďalej vyvíja.
* V krajnom prípade je možné použiť [**SpinTor**](https://eshop.ekoclovek.sk/pouzitie-proti-skodcom/spintor-prirodny-insekticid/), ktorý obsahuje účinnú látku spinosad. Je to prírodný produkt získaný fermentačnou činnosťou baktérie Saccharopolyspora spinosa, ktorá sa bežne vyskytuje v pôde. [**SpinTor**](https://eshop.ekoclovek.sk/pouzitie-proti-skodcom/spintor-prirodny-insekticid/) pôsobí ako požerový a kontaktný insekticíd. Ale pozor, keďže [**SpinTor**](https://eshop.ekoclovek.sk/pouzitie-proti-skodcom/spintor-prirodny-insekticid/) nie je selektívny, ničí aj ostatné živočíchy, opeľovače a včely. Preto ho v žiadnom prípade nepoužívajte počas dňa. Podobne ako [**Lepinox plus**](https://eshop.ekoclovek.sk/pouzitie-proti-skodcom/lepinox-plus/) pôsobí len v čase, kým ešte obaľovač nie je zavŕtaný v plodoch.
* **Tip pre záhradkárov**: Na jar pripevnite na strom kúsky lepenky, aby sa tam mohli prípadne obaľovače zakukliť. Lepenku pravidelne kontrolujte a prípadne kukly zneškodnite.